**Ambasada Estijoje kviečia studentą(-ę) atlikti praktiką**

Lietuvos Respublikos ambasada Estijos Respublikoje siūlo atlikti praktiką aukštosios mokyklos studentui (-ei). Studentas (-ė) turi būti Lietuvos Respublikos pilietis (-ė) arba ES ir NATO šalių pilietis (-ė), mokantis (-i) lietuvių kalbą, baigęs (-usi) ne mažiau kaip antrąjį studijų kursą, magistrantūros ar doktorantūros studentas (-ė), taip pat aukštųjų mokyklų absolventai (-ės), baigę (-usios) aukštąsias mokyklas ne anksčiau kaip prieš dvejus metus iki praktikos atstovybėje pradžios.

**Pagrindinės užduotys:**

* rinkti ir apibendrinti informaciją apie Estijos vidaus politikos ir ekonomikos įvykius bei tendencijas,
* prisidėti prie ambasados rengiamų renginių organizavimo,
* prireikus dalyvauti Estijos institucijų organizuojamuose renginiuose ir rengti ataskaitas,
* padėti atliekant nesudėtingas konsulines ir administracines funkcijas.

**Reikalavimai kandidatams:**

* geras lietuvių ir anglų kalbos mokėjimas,
* gebėjimas sklandžiai reikšti mintis raštu ir žodžiu,
* domėjimasis politinėmis ir ekonominėmis aktualijomis,
* disciplina ir punktualumas.

**Privalumai:**

* studijos politikos ir socialinių mokslų srityje,
* estų ir rusų kalbos žinios.

Už praktikos atlikimą darbo užmokestis nėra mokamas, ambasada neturi galimybių pasirūpinti apgyvendinimu.

Praktikos trukmė 4-5 mėn. laikotarpyje nuo 2018 m. rugsėjo 1 d. iki 2019 m. rugpjūčio 31 d.

Susidomėjusius (-ias) iki 2018 m. balandžio 16 d. kviečiame siųsti savo gyvenimo aprašymą ir trumpą motyvacinį laišką (lietuvių kalba) elektroninio pašto adresu amb.ee@urm.lt.

Daugiau informacijos apie praktikos atlikimo tvarką [rasite čia](https://www.e-tar.lt/portal/lt/legalAct/ad841c508ee911e7a3c4a5eb10f04386).

<http://ee.mfa.lt/ee/lt/naujienos/ambasada-estijoje-kviecia-studenta-e-atlikti-praktika--1>